

PROJEKTS uz 16.11.2023.

vēlamais datums izskatīšanai Attīstības komitējā: 13.12.2023.2024.

domē: 28.12.2023.2024.

sagatavotājs un ziņotājs: Nadežda Rubina

 LĒMUMS

Ādažos, Ādažu novadā

2023. gada 28. decembrī **Nr.**«DOKREGNUMURS»

**Par nosaukuma “Pārgaujas iela” piešķiršanu ielai Gaujas ciemā**

Saskaņā ar Ādažu novada pašvaldības domes 2022. gada 22. jūnija lēmumu Nr. 291 “Par adrešu sakārtošanu Carnikavas pagastā”, pašvaldība līdz 2024. gada 31. decembrim secīgi veic adrešu sakārtošanas pasākumus Carnikavas pagastā.

Atbilstoši Nekustamā īpašuma valsts kadastra informācijas sistēmas datiem (turpmāk – Kadastrs) uz pašvaldībai piederošas zemes vienības, ar kadastra apzīmējumu 8052 002 1729, Gaujas ciemā, Carnikavas pagastā, Ādažu novadā,atrodas iela bez nosaukuma (turpmāk arī – Iela). Tā ir vienīgais piekļūšanas veids Ielai piegulošiem septiņiem īpašumiem (turpmāk – Īpašumi), kā arī blakus ielās esošiem vismaz desmit īpašumiem.

Ādažu novada pašvaldības Adrešu darba grupa ierosina piešķirt Ielai nosaukumu, tādējādi visiem Ielai piegulošiem īpašumiem nodrošinot iespēju piešķirt adreses ar piesaisti jaunveidojamās Ielas numuram.

Ņemot vērā, ka ir paredzēts izveidot jauno ielu un piešķirt tai nosaukumu, Ādažu novada sociālā dienesta Kopienas vecākā sociālā darbiniece 25.11.2023. organizēja Ielai piegulošo īpašumu īpašnieku viedokļu noskaidrošanu. Šādas iedzīvotāju informēšanas un iesaistīšanas darbības ir paredzētas ar domes 28.12.2022. lēmumu Nr. 630 “Par grozījumiem Ādažu novada pašvaldības 2022. gada 22. jūnija lēmumā Nr. 291 “Par adrešu sakārtošanu Carnikavas pagastā””.

Iedzīvotāji ir vienojušies par topošās ielas nosaukumu “Pārgaujas iela”. Pašvaldības Adrešu darba grupas ieskatā ir pamatoti piešķirt Ielai šādu nosaukumu, jo tas norāda uz Ielas atrašanās vietu, kā arī adresācijas objekti ar piesaisti pie šāda nosaukuma ielas Ādažu novada teritorijā nav reģistrēti, kas atvieglotu navigāciju, ievadot attiecīgo adresi.

Vienlaikus ar nosaukuma piešķiršanu Ielai nepieciešams precizēt Smilškalnu ielas izvietojumu, aktualizējot datus Valsts adrešu reģistrā, reģistrējot ielas sākumu krustojumā ar jaunveidojamo Pārgaujas ielu un likvidējot ielas nosaukumu krustojumā ar Skautu ielu saskaņā ar pielikumu.

Izveidojot jauno ielu un precizējot esošo ielu izvietojumu, izvietojamas ielu nosaukumu plāksnes.

Vietās, kur piegulošiem īpašumiem ir piešķirti nosaukumi kā adreses elementi, tie tiks sakārtoti atbilstoši Ministru kabineta 29.06.2021. noteikumu Nr. 455 “Adresācijas noteikumi” (turpmāk – N**oteikumi) prasībām.**

N**oteikumu 8.3. apakšpunkts** nosaka, ka adresācijas objekta nosaukumu veido atbilstoši Valsts valodas likumā noteiktajām prasībām un normatīvajiem aktiem vietvārdu informācijas jomā. **Savukārt Noteikumu** 58. punkts nosaka, ka pašvaldība nodrošina iesniegto datu atbilstību šo noteikumu prasībām, Valsts valodas likumā noteiktajām prasībām un normatīvajiem aktiem vietvārdu informācijas jomā.

Noteikumu 9. punkts nosaka, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta.

Pašvaldība 2023. gada 16. novembrī nosūtīja Valsts valodas centram atzinuma saņemšanai šī lēmuma projektu, jo, pieņemot lēmumu par nosaukuma “Pārgaujas iela” piešķiršanu, tiek radīts jauns oficiālais vietvārds. Ministru kabineta 2012. gada 10. janvāra noteikumu Nr. 50 “Vietvārdu informācijas noteikumi” 16.1 punkts nosaka, ka vietvārdu piešķīrējinstitūcijām ir pienākums iesniegt Valsts valodas centrā atzinuma saņemšanai lēmuma projektu par oficiālā vietvārda vai oficiālā paralēlnosaukuma piešķiršanu, vietvārda statusa maiņu vai rakstības formas precizēšanu.

07.12.2023. tika saņemts Valsts valodas centra pozitīvs atzinums Nr. 1-16.1/858 (pašvaldības reģ. Nr. ĀNP/1-11-1/23/6652) par nosaukuma “Pārgaujas iela” piešķiršanu.

Pamatojoties uz Pašvaldību likuma 10. panta pirmās daļas 21. punktu un Noteikumu 2., 8.3., 9., 53. punktu, Ministru kabineta 10.01.2012. noteikumu Nr. 50 “Vietvārdu informācijas noteikumi” 16.1 punktu un **Valsts valodas centra 07.12.2023. atzinumu** Nr. 1-16.1/858 (pašvaldības reģ. Nr. ĀNP/1-11-1/23/6652), kā arī Attīstības komitejas 13.12.2023. atzinumu, Ādažu novada pašvaldības dome

**NOLEMJ:**

1. Ielai bez nosaukuma, kas atrodas uz zemes vienības, ar kadastra apzīmējumu 8052 002 1729,piešķirt nosaukumu “Pārgaujas iela” atbilstoši pielikumam.
2. Precizēt Smilškalnu ielas izvietojumu atbilstoši pielikumam, reģistrējot ielas sākumu krustojumā ar jaunveidojamo Pārgaujas ielu un likvidējot ielas nosaukumu krustojumā ar Skautu ielu.
3. Pašvaldības aģentūrai “Carnikavas komunālserviss” izvietot pie lēmuma 1.-2. punktos minētajām ielām ielu nosaukumu plāksnes, līdzekļus paredzot no aģentūras 2024. gada budžetā.
4. Pašvaldības Centrālās pārvaldes Administratīvajai nodaļai lēmumu nosūtīt Valsts zemes dienestam uz e-adresi.
5. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus: @ - CKS; IDRV; NĪN

Valsts zemes dienestam - uz e-pasta adresi vzd@vzd.gov.lv

N.Rubina 28776519